తెనాలి రామకృష్ణ బిఏ.బిఎల్

తెనాలి రామకృష్ణ బిఏ.బిఎల్, 2019 నవంబరు 15న విడుదలైన తెలుగు కామెడీ సినిమా. జి. నాగేశ్వరరెడ్డి దర్శకత్వం వహించిన ఈ సినిమాలో సందీప్ కిషన్, హన్సికా మోట్వాని, వరలక్ష్మి శరత్‌కుమార్ నటించగా, సాయి కార్తీక్ సంగీతం అందించాడు. ఇది వరలక్ష్మి శరత్‌కుమార్ తొలి తెలుగు సినిమా.

కథా సారాంశం 
తెనాలి రామకృష్ణ ఒక న్యాయవాది. అతనికి డబ్బుపై ఆశ ఎక్కుగా ఉంటుంది. వారు ఇచ్చేదాన్ని బట్టి కేసులు గెలవడం, ఓడడం వంటివి చేస్తుంటాడు. అతను ఒక క్రిమినల్ కేసు విషయంలో న్యాయం కోసం పోరాడాలని నిర్ణయించుకున్నప్పుడు అనేక సమస్యలు ఎదురవుతాయి. అతను తన జీవితాన్ని శాశ్వతంగా మార్చే ఒక కేసును తీసుకుంటాడు. ఆతరువాత ఏం జరిగిందనేది మిగతా కథ.

నటవర్గం 

 సందీప్ కిషన్ (తెనాలి రామకృష్ణ)
 హన్సికా మోట్వాని (రుక్మిణి)
 వరలక్ష్మి శరత్ కుమార్ (వరలక్ష్మి దేవి)
 రఘు బాబు (దుర్గా రావు, బ్రోకర్, రామకృష్ణ తండ్రి)
 మురళి శర్మ (చక్రవర్తి, క్రిమినల్ లాయర్, రుక్మిణి తండ్రి)
 వెన్నెల కిషోర్ (కిషోర్)
 వై. విజయ (వరలక్ష్మి దేవి తల్లి)
 ప్రభాస్ శ్రీను (తెనాలి రామకృష్ణ సహాయకుడు)
 రజిత (రుక్మిణి తల్లి, చక్రవర్తి భార్య) 
 సప్తగిరి (గిరి)
 పోసాని కృష్ణ మురళి (న్యాయమూర్తి)
 అన్నపూర్ణ (కిషోర్ అమ్మమ్మ)
 సత్య కృష్ణన్ (నకిలీ సాక్షి)
 చమ్మక్ చంద్ర (వరలక్ష్మి దేవి అనుచరుడు)
 గీతా సింగ్

పాటలు 

ఈ సినిమాకి సాయి కార్తీక్ సంగీతం సమకూర్చాడు.

స్పందన 
"రచయితల బృందం కామెడీని అందించడానికి పాత ఉపాయాలను ఉపయోగించింది. వారు వన్-లైనర్లపై ఎక్కువ ఆధారపడ్డారు" అని సిఫీ రాసింది.  "తెనాలి రామకృష్ణ బిఎ. బిఎల్ ఒక కోర్టు గదిలో జరిగిన సంఘటన మిళిత సినిమా" అని టైమ్స్ ఆఫ్ ఇండియా పత్రిక రాసింది. "కొన్నికొన్ని క్షణాలు తప్ప, ఇది మిడ్లింగ్ కథనంతో బోరింగ్ కోర్ట్ రూమ్ డ్రామా సినిమా" అని ది హిందూ పత్రిక రాసింది. "మొత్తంగా, తెనాలి రామకృష్ణ సింగిల్ స్క్రీన్‌ల ప్రేక్షకులను లక్ష్యంగా చేసుకొని చేసిన కామెడీ  సినిమా. మంచి కామెడీ, మలుపులతో మొదటి సగం ఆకట్టుకుంటుంది. కానీ రెండవ సగం కథనం, అగ్ర సన్నివేశాల కారణంగా నిరాశపరచబడింది" అని 123 తెలుగు రాసింది.

మూలాలు

బయటి లింకులు 
 

2019 తెలుగు సినిమాలు
పోసాని కృష్ణ మురళి సినిమాలు
తెలుగు హాస్యచిత్రాలు